Kirt viskas teises voorus Tõrva staadioni ja ühtlasi ka võistluste rekordi 85.20. Teised visked kandusid 80.33, 82.80, 77.40, 84.26 ja 84.73 meetri kaugusele. Teise koha teenis Tanel Laanmäe tulemusega 77 meetrit. Naisteklassis võitis lätlanna Lina Muze, kes tulemusega 59.09 viskas samuti Tõrva staadioni rekordi.

Meeste kettaheites võidutses Martin Kupper 59.23-ga, naiste seas sai esikoha 52.56 heitnud Kätlin Tõllasson.

Kuulitõukes (7,2 kg) sai esikoha Fred Vali, kes tõukas 15.67. Kuuekiloste kuulidega tõuganute arvestuses oli parim Rolf Robert Peebo 15.73-ga.